CELEX: 62012CA0359
Language: lv
Date: 2014-05-15 00:00:00
Title: Lieta C-359/12: Tiesas (otrā palāta) 2014. gada 15. maija spriedums ( Handelsgericht Wien (Austrija) lūgums sniegt prejudiciālu nolēmumu) – Michael Timmel / Aviso Zeta AG Lūgums sniegt prejudiciālu nolēmumu — Patērētāju tiesību aizsardzība — Direktīva 2003/71/EK — 14. panta 2. punkta b) apakšpunkts — Regula (EK) Nr. 809/2004 — 22. panta 2. punkts un 29. panta 1. punkts — Pamatprospekts — Prospekta papildinājumi — Galīgie noteikumi — Pieprasītās informācijas publicēšanas datums un veids — Elektroniskās publicēšanas noteikumi

7.7.2014   
            
            
               LV
            
            
               Eiropas Savienības Oficiālais Vēstnesis
            
            
               C 212/5
            
         Tiesas (otrā palāta) 2014. gada 15. maija spriedums (Handelsgericht Wien (Austrija) lūgums sniegt prejudiciālu nolēmumu) – Michael Timmel/Aviso Zeta AG
   
   (Lieta C-359/12) (1)
   
   (Lūgums sniegt prejudiciālu nolēmumu - Patērētāju tiesību aizsardzība - Direktīva 2003/71/EK - 14. panta 2. punkta b) apakšpunkts - Regula (EK) Nr. 809/2004 - 22. panta 2. punkts un 29. panta 1. punkts - Pamatprospekts - Prospekta papildinājumi - Galīgie noteikumi - Pieprasītās informācijas publicēšanas datums un veids - Elektroniskās publicēšanas noteikumi)
   2014/C 212/05
   Tiesvedības valoda – vācu
   
      Iesniedzējtiesa
   
   
      Handelsgericht Wien
   
   
      Pamatlietas puses
   
   
      Prasītājs: Michael Timmel
   
   
      Atbildētāja: Aviso Zeta AG
   
   
      Piedaloties: Lore Tinhofer
   
   
      Priekšmets
   
   Lūgums sniegt prejudiciālu nolēmumu – Handelsgericht Wien – Eiropas Parlamenta un Padomes 2003. gada 4. novembra Direktīvas 2003/71/EK par prospektu, kurš jāpublicē, publiski piedāvājot vērtspapīrus vai atļaujot to tirdzniecību, un par Direktīvas 2001/34/EK grozījumiem (OV L 345, 64. lpp.), 14. panta 2. punkta b) apakšpunkta interpretācija – Komisijas 2004. gada 29. aprīļa Regulas (EK) Nr. 809/2004 par Eiropas Parlamenta un Padomes Direktīvas 2003/71/EK īstenošanu attiecībā uz prospektos iekļauto informāciju, kā arī prospektu formu, informācijas iekļaušanu ar norādi un prospektu publicēšanu, un attiecībā uz reklāmas izplatīšanu (OV L 149, 1. lpp.), 22. panta 2. punkta un 29. panta 1. punkta 1) apakšpunkta interpretācija – Tādas informācijas publicēšana, kas pamatprospekta apstiprināšanas brīdī vēl nav bijusi zināma – Pienākums darīt prospektu pieejamu sabiedrībai drukātā formā – Nosacījumi prospekta publicēšanai elektroniskā formā – Kapitālsabiedrības sniegta tāda informācija par “galīgajiem nosacījumiem” prospektā, kas nav bijusi zināma šī prospekta apstiprināšanas brīdī – Nepareiza publicēšana – Iespēja iepazīties ar šādu prospektu pēc reģistrēšanās un samaksas
   
      Rezolutīvā daļa:
   
   
               1)
            
            
               Komisijas 2004. gada 29. aprīļa Regulas (EK) Nr. 809/2004 par Direktīvas 2003/71/EK īstenošanu attiecībā uz prospektos iekļauto informāciju, kā arī prospektu formu, informācijas iekļaušanu ar norādi un prospektu publicēšanu, un attiecībā uz reklāmas izplatīšanu 22. panta 2. punkts ir jāinterpretē tādējādi, ka prospekta papildinājumā ir jāietver informācija, kas noteikta minētā panta 1. punktā, kura, kaut arī tā pamatprospekta apstiprināšanas brīdī vēl nav bijusi zināma, tomēr ir zināma šī prospekta papildinājuma publicēšanas brīdī, ja šī informācija ietver svarīgu jaunu faktoru, būtisku kļūdu vai neprecizitāti, kas var ietekmēt vērtspapīru novērtējumu Eiropas Parlamenta un Padomes 2003. gada 4. novembra Direktīvas 2003/71/EK par prospektu, kurš jāpublicē, publiski piedāvājot vērtspapīrus vai atļaujot to tirdzniecību, 16. panta 1. punkta izpratnē – šis fakts ir jāpārbauda iesniedzējtiesai;
            
         
               2)
            
            
               Regulas Nr. 809/2004 22. panta prasībām neatbilst tāda pamatprospekta publicēšana, kurā nav ietverta informācija, kas pieprasīta saskaņā ar šī panta 1. punktu, it īpaši saskaņā ar šīs regulas V pielikumu, ja attiecībā uz šo publikāciju nav publicēti galīgie noteikumi. Lai informācija, kura jāietver pamatprospektā saskaņā ar Regulas Nr. 809/2004 22. panta 1. punktu, varētu tikt ietverta galīgajos noteikumos, pamatprospektā ir jābūt norādītai informācijai, kas tiks iekļauta galīgajos noteikumos, un tam, ka šī informācija atbilst minētās regulas 22. panta 4. punktā paredzētajām prasībām;
            
         
               3)
            
            
               Regulas Nr. 809/2004 29. panta 1. punkta 1) apakšpunkts ir jāinterpretē tādējādi, ka prasība, ka prospektam ir jābūt viegli pieejamam, ieejot tīmekļa vietnē, kur tas ir darīts pieejams sabiedrībai, nav izpildīta, ja pastāv pienākums reģistrēties šajā tīmekļa vietnē, turklāt reģistrējoties ir jāpiekrīt juridiskai atrunai un jānorāda e-pasta adrese, vai ja šī elektroniskā pieeja ir par maksu, vai arī, ja bezmaksas piekļuve prospektu daļām tiek dota tikai diviem dokumentiem mēnesī;
            
         
               4)
            
            
               Direktīvas 2003/71 14. panta 2. punkta b) apakšpunkts ir jāinterpretē tādējādi, ka pamatprospekts ir jādara pieejams sabiedrībai gan emitenta juridiskās adreses birojā, gan tā finanšu starpnieku birojos.
            
         
      (1)  OV C 366, 24.11.2012.